Lamsboud met roosmaryn, baba-aartappels | Netwerk24
08 Augustus 2018 14:28
Dié potjieresep kom uit VIA (DStv- kanaal147) se program Laat die potte prut. Kalahari uit die Kaap, een van die wenspanne, deel hul resep met ons.
skaapvet (na smaak)
1 ui (in dun skyfies gesny)
4 knoffelhuisies (fyngekap)
7 takkies vars roosmaryn
1 sakkie baba-aartappels
5 groot wortels, geskil en in wiele gesny
’n handvol groenbone (die punte verwyder)
Geur die skaapboud met sout, peper en sojasous.
Besprinkel dit met die meel en maak seker dat dit heeltemal bedek is.
Plaas pot op matige kole.
Sit die skaapvet in die pot en roer aanhoudend. Roer die uie en die knoffel by.
Soteer die uie totdat dit deursigtig is. Sit die skaapboud in die pot en seël dit aan alle kante.
Voeg die aartappels, roosmaryn, wortels en bone by die pot. Sit die deksel op en laat dit ongeveer 20 minute prut.
Maak seker dat die skaapboud nie vasbrand nie.
Moenie die pot aanhoudend roer nie en maak seker dat daar genoeg vloeistof in die pot vorm.
Laat prut ongeveer drie uur.
Geur met sout, peper en speserye na smaak.
Sit voor met geurige rys.
Meer oor: Via | Potjiekos